ET

KOMISJONI MÄÄRUS (EÜ) nr 212/2008,

7. märts 2008,

millega muudetakse Euroopa Parlamendi ja Nõukogu määruse (EÜ) nr 138/2004 (põllumajanduse arvepidamise kohta ühenduses) I lisa

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 5. detsembri 2003. aasta määrust (EÜ) nr 138/2004 põllumajanduse arvepidamise kohta ühenduses, (1) eelkõige selle artikli 2 lõiget 2,

ning arvestades järgmist:

Vastu tuleks võtta nimetatud määruse rakendamiseks vajalikud meetmed, et klassifikaatorit NACE Rev. 2 saaks kasutada erinevates statistikavaldkondades.

Määruse (EÜ) nr 138/2004 I lisas on kehtestatud põllumajanduse arvepidamise metoodika ühenduses (edaspidi „PAP”). Majanduse tegevusalade muudetud statistilisest klassifikaatorist tulenevalt tuleks ajakohastada PAP metoodikat ning asendada viited NACE REV 1.1-le.

Käesolevas määruses sätestatud meetmed on kooskõlas otsusega 72/279/EMÜ loodud alalise põllumajandusstatistika komitee arvamusega, (3)

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 138/2004 I lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. aprillist 2011.

Käesolev määrus on tervikuna siduv ja vahetult kohaldatav kõikides liikmesriikides.

(1) ELT L 33, 5.2.2004, lk 1. Määrust on muudetud komisjoni määrusega (EÜ) nr 909/2006 (ELT L 168, 21.6.2006, lk 14).

(2) ELT L 393, 30.12.2006, lk 1.

(3) EÜT L 179, 7.8.1972, lk 1.

LISA

Määruse (EÜ) nr 138/2004 I lisa muudetakse järgmiselt:

(1) Kogu tekstis asendatakse sõnad „NACE Rev. 1” sõnadega „NACE Rev. 2”.

(2) Kogu tekstis asendatakse sõnad „ISIC Rev. 3” sõnadega „ISIC Rev. 4”.

(3) Punkt 1.23 asendatakse järgmisega: „1.23. Kui allhanget ei teosta siiski täies mahus spetsialiseeritud üksus (nt ettevõte rendib masinad, kuid kasutab tööjõuna oma töötajaid), tuleb see tegevus kanda NACE Rev. 2 osasse 77 (Rentimine ja kasutusrent); sel juhul tuleb summad, mida põllumajandusettevõtted maksavad lepingu alusel töötavatele ettevõtetele, registreerida „muude kaupade ja teenustena” seoses „vahetarbimisega” (vt 2.108).”

(4) Punkt 1.55 asendatakse järgmisega: „1.55. PAP on Euroopa arvepidamissüsteemi (ESA) lahutamatu osa ning seepärast kasutatakse selle koostamiseks Eurostati üldist majanduse tegevusalade klassifikaatorit NACE Rev. 2. NACE Rev. 2 on 2006. aastal koostatud neljatasandiline tegevusalade nomenklatuur. Sisuliselt on tegemist Eurostati esmakordselt 1970. aastal avaldatud Euroopa Ühenduste majandustegevuse üldise tööstusliku liigituse NACE muudetud versiooniga.”

(5) Punkt 1.57 asendatakse järgmisega: „1.57. NACE Rev. 2 on rahvamajanduse arvepidamises tööstusharude määratlemiseks kasutatav tegevusalade klassifikaator. See põhineb järgmisel neljatasandilisel koodisüsteemil: — esimene tasand, mis koosneb tähestikulise koodi alusel eristatavatest rubriikidest (jaod); — teine tasand, mis koosneb kahekohalise arvkoodi alusel eristatavatest rubriikidest (osad); — kolmas tasand, mis koosneb kolmekohalise arvkoodi alusel eristatavatest rubriikidest (rühmad); ning — neljas tasand, mis koosneb neljakohalise arvkoodiga tähistatud rubriikidest (klassid).”.

(6) Punkt 1.62 asendatakse järgmisega: „1.62. Rahvamajanduse arvepidamise koostamiseks määratletakse põllumajandustööstust kõikide selliste üksuste kogumina, mis iseseisvalt või koos teiseste majandusüksustega tegutsevad NACE Rev. 2 osa 01 (Taime- ja loomakasvatus, jahindus ja neid teenindavad tegevusalad) alla kuuluvatel tegevusaladel. Osa 01 alla kuuluvad: (1) — Rühm 01.1: Üheaastaste põllukultuuride kasvatus; — Rühm 01.2: Mitmeaastaste taimede kasvatus; — Rühm 01.3: Taimede paljundamine; — Rühm 01.4: Loomakasvatus; — Rühm 01.5: Segapõllumajandus; — Rühm 01.6: Põllumajandust abistavad tegevusalad ja saagikoristusjärgsed tegevused; — Rühm 01.7: Jahindus ja seda teenindavad tegevusalad.

(7) Punkt 1.63 asendatakse järgmisega: „1.63. PAPle iseloomulike põllumajanduslike tegevuste loend hõlmab neid seitset rühma (01.1–01.7), kuid järgmiste erinevustega: — kaasa arvatakse veini ja oliiviõli tootmine (üksnes samas ettevõttes kasvatatud viinamarjadest ja oliividest), (2) — välja arvatakse seemnete tootmine paljundamisetapile eelnevatel või järgnevatel tasanditel ning teatavad tegevused, mis NACE Rev. 2-s liigitatakse põllumajanduslikeks teenusteks (nt niisutussüsteemide haldamine – siin võetakse arvesse üksnes põllumajanduslikku allhanget).

(8) Punkt 1.64 asendatakse järgmisega: „1.64. Arvesse tuleb võtta kõiki üksusi, mis tegutsevad PAP kohastel põllumajandustööstusele iseloomulikel tegevusaladel. Kõnealuste üksuste tegevus kuulub järgmistesse NACE Rev. 2 rühmadesse: — rühm 01.1 ja 01.2: Üheaastaste ja mitmeaastaste põllukultuuride kasvatus, — seemnete tootmine: üksnes seemnete paljundamisega tegelevad üksused; — rühm 01.3: Taimede paljundamine; — rühm 01.4: Loomakasvatus; — rühm 01.5: Segapõllumajandus; — rühm 01.6: Põllumajandust abistavad tegevusalad ja saagikoristusjärgsed tegevused — välja arvatud üksused, mis osutavad põllumajanduslikke teenuseid, kuid mitte allhankena (nt üksused, mis tegelevad niisutussüsteemide haldamise või seemnete töötlemisega paljundamise eesmärgil); — rühm 01.7: Jahindus ja seda teenindavad tegevusalad.”.

(9) Punkt 1.65 jäetakse välja.

(10) Punkti a pealkiri enne punkti 1.67 asendatakse järgmisega: „(a) Rühmad 01.1 kuni 01.3: Üheaastaste ja mitmeaastaste põllukultuuride kasvatus, taimede paljundamine”.

(11) Punkt 1.67 asendatakse järgmisega: „1.67. Rühmad 01.1 kuni 01.3 on süsteemne jaotus, mis võimaldab klassifitseerida kõiki EL liikmesriikide põllukultuuride tootmisega seotud tegevusi.”

(12) Punkt 1.69 jäetakse välja.

(13) Punkt 1.71 asendatakse järgmisega: „1.71. Vastavalt NACE Rev. 2-le (3) vastuvõetud konventsioonile arvatakse töödeldud tooted samuti põllumajanduse hulka, kui isetoodetud põllumajandustooted töödeldakse samas tootmisüksuses. Näiteks viinamarjavirret, veini ja oliiviõli käsitletakse CPAs toiduainetena. NACE Rev. 2s liigitatakse veini- ja oliiviõlitootmine jakku C „Töötlev tööstus” (klass 11.02 „Viinamarjaveini tootmine” ja klass 10.41 „Õli ja rasva tootmine”). Põllumajanduse alla kuulub üksnes veiniviinamarjade ja oliivide tootmine (klassid 01.21 „Viinamarjakasvatus” ja 01.26 „Õlitaimede kasvatus”). Võttes aga arvesse ülalnimetatud konventsiooni, kuuluvad samas tootmisüksuses kasvatatud viinamarjadest ja oliividest toodetud vein ja oliiviõli põllumajanduse alla.

(14) Punkti b pealkiri enne punkti 1.76 asendatakse järgmisega: „b) Rühm 01.4: Loomakasvatus”.

(15) Punkt 1.77 jäetakse välja.

(16) Punkti 1.78 teine lause asendatakse järgmisega: „Tuleb siiski märkida, et traavlitallide ja ratsutamiskoolide pidamine ei ole iseloomulik põllumajanduslik tegevus (see on osa „sporditegevustest ning lõbustus- ja vaba aja tegevustest”: jagu 93 (vt 2.210).”.

(17) Punkti c pealkiri enne punkti 1.80 asendatakse järgmisega: „c) Rühm 01.6: Põllumajandust abistavad tegevusalad ja saagikoristusjärgsed tegevused”.

(18) Punkt 1.80 asendatakse järgmisega: „1.80. Rühma 01.6 tegevused võib jaotada kahte kategooriasse: — allhanke korras osutatavad põllumajanduslikud teenused toomisfaasis (st põllumajanduslik allhange); — „muud” põllumajanduslikud teenused (niisutussüsteemide haldamine, seemnete töötlemine paljundamiseks jne).”.

(19) Punkt 1.81 asendatakse järgmisega: „1.81. Teise kategooriasse kuuluvaid põllumajanduslikke teenuseid ei käsitata PAPle iseloomulike tegevustena (ka mitte juhul, kui rahvamajanduse arvepidamises kirjendatakse need põllumajanduse kontodele), kuna tegemist ei ole tavapäraste ega tüüpiliste põllumajanduslike tegevustega.”.

(20) Punkti 1.86 teine lause asendatakse järgmisega: „Kui aga põllumajandustootja rendib masinaid operaatorita või üksnes koos osa vajalike operaatoritega, mille tulemusena ta nende masinate abil jätkab tegevust ise, kuulub see tegevus NACE Rev. 2 osa 77 alla.”.

(21) unkt 1.89 asendatakse järgmisega: „1.89. Põllumajandusettevõtetes toimuv tasuline loomakasvatus (maa andmine elusloomade käsutusse) on põllumajanduslik allhange, kuna tegemist on põllumajandusliku tootmisprotsessi osaga. Sellesse rubriiki ei kuulu aga ratsahobuste pidamine ja hooldamine eraettevõtjate poolt, kuna need tegevused ei ole kaupade tootmisprotsessi osa, vaid teenus ESA 95 tähenduses (NACE Rev. 2 R jagu).”.

(22) Punkti d pealkiri enne punkti 1.92 asendatakse järgmisega: „d) Rühm 01.7: Jahindus ja seda teenindavad tegevusalad”.

(23) Punkt 1.92 asendatakse järgmisega: „1.92. See rühm hõlmab järgmisi tegevusi: i) küttimine ja püünisjaht kaubanduslikul eesmärgil; ii) loomade püüdmine (surnult või elusalt) toiduks, karusnaha või naha saamiseks või teadusuuringuteks, loomaaedade jaoks või lemmikloomadena pidamiseks; iii) küttimise ja püünisjahi teel saadud karusnahad või roomajate või lindude nahad. Tuleb märkida, et toornaha ja naha tootmine tapamajades ning spordi või vaba aja veetmise raames toimuva küttimise tulemusena ei kuulu põllumajandustööstuse iseloomulike tegevuste hulka. Lisaks ei hõlma „küttimise” rühm ulukite kasvatamist põllumajandusettevõtetes, mis tuleks kirjendada klassi 01.49 „Muu loomakasvatus”.”.

(24) Punktis 1.93 asendatakse „PAP põllumajandustööstuse” määratlus järgmisega: „PAP põllumajandustööstus = Rahvamajanduse arvepidamise põllumajanduse haru – Seemnetootmisega (uurimistöö või sertifitseerimise jaoks) seotud üksused – Nende üksuste toodang, kes osutavad põllumajandusega seonduvaid teenuseid muul viisil, kui põllumajandusliku allhankena (st niisutussüsteemide haldamine). – Üksused, kus põllumajanduslik tegevus on üksnes vabaajategevus + Nende üksuste põllumajanduslik tegevus, mille põhitegevus ei ole põllumajanduslik (vt 1.18)”

(25) Punkti 2.055 esimene lõik asendatakse järgmisega: „1. Kaks asjaomast tegevust peavad kuuluma erinevatesse NACE Rev. 2 klassidesse (Osa 01: Taime- ja loomakasvatus, jahindus ja neid teenindavad tegevusalad). Selle kriteeriumi kohaldamine eeldab näiteks sama ettevõtte poolt toodetavate ning põllukultuuride viljelemiseks kasutatavate seemnete hindamist (samal arvestusperioodil).”

(26) Punkti 2.062 esimene lause asendatakse järgmisega: „Põllumajanduslikus üksuses töödeldud tooted, mille tootmist on võimalik põhitegevusest lahutada (st moodustub kohalik mittepõllumajanduslik TAÜ) ja mis tarbitakse põllumajandustootjate kodumajapidamistes, kirjendatakse „Töötleva tööstuse” (NACE Rev. 2 C jagu) toodangu alla oma lõpptarbimisena.”

(27) Lõige 2.063 asendatakse järgmisega: „2.063. Omaniku poolt kasutatavate hoonete kaudset rendiväärtust siinkohal ei kirjendata, vaid see kirjendatakse „Enda või renditud kinnisvara üürileandmise ja käituse” alla (NACE Rev. 2 klass 68.20). Eluruumide rentimine on mittepõllumajanduslik tegevus, mis loetakse alati põllumajanduslikust tegevusest lahutatuks.”

(1) Vaata samuti „Selgitavate märkuste” peatükki väljaandes: Eurostat: NACE Rev. 2, Statistical classification of economic activities in the European Community (Euroopa Ühenduse majandustegevuste statistiline liigitus), 2. teema, E seeria, Luksemburg, 2007.”

(2) Nende tegevusalade kaasaarvamine ei ole kõrvalekalle NACE Rev. 2st: Vaata NACE Rev. 2-e „Sissejuhatavad märkused.”.”

(3) Vaata NACE Rev. 2-e „Sissejuhatavad märkused”: NACE Rev. 2, Statistical classification of economic activities in the European Community (Euroopa Ühenduse majandustegevuste statistiline liigitus), 2. teema, E seeria, Luksemburg, 2007.”.